Základná škola, Jedľové Kostoľany 75

**ŠKOLSKÝ VZDELÁVACÍ PROGRAM**

|  |  |
| --- | --- |
| **Vzdelávacia oblasť:** | **Človek a spoločnosť** |
| **Názov predmetov:** | **Občianska náuka** |
| **Časový rozsah výučby:** | **6. roč. – 1 h / týždeň 33 h / rok**  **7. roč. – 1 h / týždeň 33 h/ rok**  **8. roč. – 1 h / týždeň 33 h / rok**  **9. roč. – 1 h / týždeň 33 h / rok** |
| **Ročník:** | **šiesty, siedmy, ôsmy, deviaty** |
| **Stupeň vzdelania:** | **ISCED 2** |
| **Dĺžka štúdia:** | **5 rokov** |
| **Forma štúdia:** | **denná** |
| **Vyučovací jazyk:** | **slovenský** |

**CHARAKTERISTIKA PREDMETU**

Predmet prispieva k vytváraniu a rozvoju sociálneho a občianskeho vedomia žiakov. Prostredníctvom vymedzených pojmov a výkonov sprostredkuje potrebné vedomosti, zručnosti a nadobudnutie spôsobilostí, ktoré im umožnia orientovať sa v sociálnom prostredí a v bežných životných situáciách. Umožňuje žiakom pochopiť seba samých a pomáha im v ich socializačnom procese. Vedie ich k poznávaniu svojej rodiny, školy, obce, regiónu, Slovenska a Európskej únie. Učí ich demokraticky myslieť a konať, poznávať svoje práva a povinnosti a obhajovať práva druhých. Poskytuje žiakom základné vedomosti z oblasti štátu a práva, umožňuje im pochopiť ekonomický život spoločnosti a vedie ich k aktívnej občianskej angažovanosti, ktorej jedným z dôležitých predpokladov je kritické myslenie.

**CIELEPREDMETU**

Žiaci

* získajú vedomie jedinečnosti a neopakovateľnosti každého človeka v spoločnosti,
* realisticky sa spoznávajú, hodnotia seba samých,
* osvoja si pravidlá a normy spoločenského spolunažívania,
* uvedomujú si práva a povinnosti a primerane svoje práva obhajujú,
* preberajú zodpovednosť za vlastné názory, postoje a dôsledky konania,
* uznávajú základné princípy demokracie,
* budujú si tolerantný prístup k iným názorom, postojom, hodnotám a kultúram,
* učia sa aktívnemu občianstvu a osobnej angažovanosti,
* získajú základné vedomostí o sociálnoekonomickom a právnom fungovaní spoločnosti.

**HODNOTENIE PREDMETU**

Na kontrolu a hodnotenie žiakov sa využívajú postupy zabezpečujúce korektné a objektívne hodnotenie. Pravidelne sa uplatňujú vzájomné hodnotenia spolužiakov a sebahodnotenie. Hlavným cieľom hodnotenia je naučiť žiaka hodnotiť samého seba, aby vedel posudzovať vlastné sily a schopnosti. Hodnotí sa osvojenie základných poznatkov, zručností a postojov stanovených výkonovou časťou vzdelávacieho štandardu.

Použité budú adekvátne metódy a prostriedky hodnotenia. Hodnotiť sa budú ústne odpovede, písomné testy, projekty. Cieľom je ohodnotiť prepojenie vedomostí so zručnosťami a spôsobilosťami. Pri hodnotení budeme vychádzať z Metodického pokynu č. 22/2011 z 1. mája 2011 na hodnotenie žiakov základnej školy.

Hodnotiť sa budú ústne odpovede a písomné testy:

Klasifikácia písomných odpovedí bude hodnotená podľa percentuálnej tabuľky:

1. 100- 90%
2. 89 - 75%
3. 74 - 45%
4. 44 - 25%
5. 24 - 0%

Klasifikácia ústnej odpovede bude dodržiavaná podľa metodického usmernenia č. 22/2011

Voliteľná časť: domáce úlohy, príprava na hodinu – príprava pomôcok, zošity a ich úhľadnosť, podklady, tabuľky, obrázky aktuality, rozcvičky, spracovanie úloh na PC, tvorba projektov, prezentácia projektov

**VZDELÁVACÍ ŠTANDARD**

**6. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Moja rodina** | **12** | rodina, poslanie a funkcie rodiny vzťahy v rodine  normy a pravidlá práva a povinnosti (detí a rodičov) medziľudské vzťahy  viacgeneračné spolunažívanie príbuzní, priatelia, susedia | * určiť typy spoločenstiev, v ktorých žije, * uviesť typy spoločenských rolí, ktoré vo svojom živote zohráva/bude zohrávať, * vysvetliť pomocou príkladov päť   základných funkcií rodiny,   * charakterizovať základné znaky rodiny, - porovnať rozdiely vo fungovaní harmonickej a rozvrátenej rodiny, * uviesť na príkladoch fungovanie   pravidiel v rodine,   * zostaviť rebríček práv a povinností detí v rodine, * navrhnúť zoznam piatich práv a   povinností rodičov v rodine,   * určiť vzťahy medzi členmi svojej širšej rodiny, * uviesť na príkladoch fungovanie vzťahov medzi príbuznými, priateľmi, susedmi | OSR  MRV |
| **Moja trieda, moja škola** | **7** | školská trieda  triedna samospráva  školská samospráva  mimovyučovacia činnosť  mimoškolská činnosť | * vypracovať individuálny návrh práv a povinností žiaka v školskej triede/škole, zdôvodniť vybrané práva a povinnosti žiaka zo školského poriadku, * vysvetliť na príkladoch pozitívne a negatívne vzory pre život v triede/v škole, * zdôvodniť úlohu a význam fungovania žiackej školskej rady, * vytvoriť prehľad mimovyučovacej a mimoškolskej činnosti/aktivity v škole, obci a okolí | OSR  MRV |
| **Moja vlasť** | **14** | občan  obec  región  Slovenská republika  štátne symboly  Európska únia | * zdôvodniť vlastnými slovami význam občianstva pre človeka, * vytvoriť na základe získaných informácií prezentáciu obce, mesta, regiónu, * predstaviť činnosť vybraných významných osobností   obce/regiónu,   * prezentovať pozitívne tradície svojho regiónu, * vysvetliť spôsoby používania štátnych symbolov Slovenskej   republiky,   * rozlíšiť na príkladoch štátne sviatky, dni pracovného pokoja a pamätné dni v SR, * prezentovať vyhľadané základné informácie o vzniku, význame a základných inštitúciách EÚ. | OSR  MRV |

**ZÁVER**

Učebné osnovy sú totožné so vzdelávacím štandardom IŠVP pre príslušný predmet.

**7. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Postavenie jednotlivca v spoločnosti** | **16** | osobnosť človeka  socializácia jednotlivca  sociálna komunikácia  učenie  sociálne skupiny  sociálne vzťahy  zdravý životný štýl | * Žiak na konci 7. ročníka základnej školy vie/dokáže: simulovať v rolových hrách základné typy osobnosti podľa temperamentu, * rozpoznať prejavy kladných a záporných charakterových   vlastností konkrétneho  človeka,   * porovnať rôzne spôsoby učenia sa, * zhodnotiť prínos spolupráce a súťaženia v sociálnej skupine, * rozpoznať pozície a roly jednotlivcov v sociálnych skupinách, * identifikovať jednotlivé životné štýly, * zdôvodniť svoj výber vhodných a nevhodných spôsobov trávenia   voľného času | OSR  MRV |
| **Sociálne vzťahy v spoločnosti** | **17** | Spoločnosť  sociálne zmeny v spoločnosti  sociálne a politické napätia – konflikty, vojny, extrémizmus  tolerancia, dobrovoľníctvo  charitatívna činnosť | * analyzovať štruktúru spoločnosti podľa veku, pohlavia,   náboženstva,  vzdelania, národnosti,   * určiť hlavné príčiny sociálnych zmien v spoločnosti a ich dôsledky * uviesť príklady rozmanitosti kultúr v Slovenskej republike, * rozpoznať prejavy šikanovania, extrémizmu, vandalizmu, * vysvetliť príčiny rôznych konfliktov v spoločnosti, * navrhnúť konkrétne formy pomoci pre zdravotne postihnutých   a starých ľudí v okolí. | OSR  MRV |

**ZÁVER**

Učebné osnovy sú totožné so vzdelávacím štandardom IŠVP pre príslušný predmet.

**8. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Štát a právo** | **21** | Ústava Slovenskej republiky  štát, jeho znaky a funkcie  forma vlády deľba štátnej moci,  demokracia  voľby  právo, právne normy, právna spôsobilosť, spôsobilosť na právne úkony, trestná zodpovednosť ,prezumpcia neviny | analyzovať články Ústavy SR, týkajúce sa znakov štátu a štátnej moci,  zhodnotiť význam Ústavy SR pre občana,  vysvetliť na príkladoch vybraných štátov funkcie štátu,  porovnať na príkladoch vybraných štátov rôzne formy vlády,  zdôvodniť potrebu deľby štátnej moci,  vystihnúť rozdiely medzi priamou a nepriamou demokraciou,  rozlíšiť parlamentné, prezidentské a komunálne voľby,  vytvoriť hierarchiu právnych predpisov,  rozpoznať na príkladoch znaky protiprávneho konania. | OSR  MVR |
| **Ľudské práva a slobody** | **12** | ľudské práva a slobody, predsudky  diskriminácia, práva dieťaťa,  Dohovor o právach dieťaťa | orientovať sa v texte Druhej hlave Ústavy SR a Dohovoru o právach dieťaťa,  rozpoznať v konkrétnych situáciách prejavy diskriminácie,  identifikovať rodové stereotypy v okolí a médiách,  prezentovať výsledky samostatne nájdených príkladov najčastejšieho porušovania práv dieťaťa v rodine, škole, na Slovensku, vo svete. | OSR  MVR |

**ZÁVER**

Učebné osnovy sú totožné so vzdelávacím štandardom IŠVP pre príslušný predmet.

**9. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| Voľba povolania | **5** | vzdelanie ako hodnota voľba povolania spôsobilosť na povolanie profesijná orientácia | zdôvodniť opodstatnenosť vzdelania a vzdelávania ako hodnoty,  vytvoriť schému školského systému SR,  orientovať sa pri výbere povolania v rôznych zdrojoch informácií,  prezentovať plán budovania svojej kariéry. | OSR  MVR |
| Ekonomický život v spoločnosti | **14** | ekonómia a ekonomika základné ekonomické otázky typy ekonomík trh trhový mechanizmus základné formy podnikania spotreba spotrebiteľ ochrana spotrebiteľa | rozlíšiť pojmy ekonómia a ekonomika,  konkretizovať na príkladoch spôsoby riešenie troch základných ekonomických otázok,  uviesť základné rozdiely medzi trhovou, príkazovou a zmiešanou ekonomikou,  demonštrovať vzťahy medzi kupujúcimi a predávajúcimi na trhu,  simulovať postup pri reklamácií tovarov alebo služieb. | OSR  MVR |
| Finančná gramotnosť | **14** | rozpočet finančné inštitúcie | zostaviť modelový osobný/rodinný rozpočet,  ilustrovať na príklade vybraný problém z oblasti finančnej gramotnosti,  zhodnotiť mieru rizika pri využití služieb bankových a nebankových inštitúcií. | OSR  MVR |

**ZÁVER**

Učebné osnovy sú totožné so vzdelávacím štandardom IŠVP pre príslušný predmet.

**Poznámka:** Učebné osnovy sú totožné so vzdelávacím štandardom IŠVP pre príslušný predmet.

Výchovno-vzdelávacie ciele a obsah vzdelávania sú v súlade s cieľmi a obsahovým a výkonovým štandardom vzdelávacieho

štandardu pre vyučovací predmet občianska náuka, schváleného ako súčasť inovovaného ŠVP pre 2. stupeň základnej školy

pod číslom 2015-5129/5980:2-10A0.